તને ખબર છે – તારા નામે અહી અનેક અનેક દેવાલયો ખુલી ગયા છે.મને આ તારા નિવાસસ્થાન કરતા વિશાળ જગ્યામાં ઉભા કરાયેલા ‘commercial complex’ જેવા વધુ લાગે છે. અહી દરરોજ હજારો ભક્તો આવે છે અને કરોડો રૂપિયા તારા ચરણોમાં ધરી જાય છે – એમાં વિશ્વની ૪૦-૫૦થી પણ વધુ મુદ્રાઓ પ્રતિદિન હોય છે. એમાં રૂપિયા,ડોલર,દીરહામ,રિયાલ,પાઉન્ડ…વગેરે નો સમાવેશ થાય છે. (માફ કરજે – મર્યાદિત જ્ઞાનને કારણે આટલી જ મુદ્રાઓ ગણાવી શક્યો છું,તને કદાચ રોજ જોવાને કારણે તમામે તમામ કંઠસ્થ અને હૃદયસ્થ થઇ ગઈ હશે !!). મુદ્રાઓ ઉપરાંત સોના -ચાંદી અને હીરાના મોંઘાદાટ ઝવેરાતો તો ખરા જ !